CELEX: 62016TN0636
Language: sk
Date: 2016-09-05 00:00:00
Title: Vec T-636/16: Žaloba podaná 5. septembra 2016 – Starbucks and Starbucks Manufacturing Emea/Komisia

12.12.2016   
            
            
               SK
            
            
               Úradný vestník Európskej únie
            
            
               C 462/25
            
         Žaloba podaná 5. septembra 2016 – Starbucks and Starbucks Manufacturing Emea/Komisia
   (Vec T-636/16)
   (2016/C 462/32)
   Jazyk konania: angličtina
   
      Účastníci konania
   
   
      Žalobkyne: Starbucks Corp. (Seattle, Washington, Spojené štáty) a Starbucks Manufacturing Emea BV (Amsterdam, Holandsko) (v zastúpení: S. Verschuur, M. Petite a M-A. Stroungi, lawyers)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil články 1 až 4 rozhodnutia Komisie z 21. októbra 2015 o štátnej pomoci SA.38374 (2014/C ex 2014/NN), ktorú Holandsko poskytlo spoločnosti Starbucks (ďalej len „napadnuté rozhodnutie“),
            
         
               —
            
            
               alternatívne, zrušil článok 2 ods. 1 napadnutého rozhodnutia, a
            
         
               —
            
            
               uložil Komisii povinnosť nahradiť trovy tohto konania.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú tri žalobné dôvody.
   
               1.
            
            
               Prvý žalobný dôvod založený na tom, že Komisia porušila článok 107 ods. 1 ZFEÚ tým, že sa dopustila nesprávneho hmotnoprávneho posúdenia a zjavne nesprávneho posúdenia pri výklade a uplatňovaní referenčného rámca na účely posúdenia, či „Advanced Pricing Agreement“ (APA) poskytuje selektívne zvýhodnenie.
            
         
               2.
            
            
               Druhý žalobný dôvod založený na tom, že Komisia porušila článok 107 ods. 1 ZFEÚ tým, že nesprávne konštatovala, že APA poskytuje výhodu, čím sa dopustila viacerých zjavne nesprávnych skutkových posúdení a zjavne nesprávnych posúdení, nevykonala riadne a nestranné posúdenie a uviedla nevhodné odôvodnenie.
            
         
               3.
            
            
               Tretí žalobný dôvod založený na tom, že Komisia porušila článok 16 nariadenia Rady (EÚ) 2015/1589 (1) tým, že nesprávne stanovila objem údajnej pomoci, čím sa dopustila nesprávneho hmotnoprávneho posúdenia a zjavne nesprávneho posúdenia.
            
         
      (1)  Nariadenie Rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. EÚ L 248, 2015, s. 9).